Ribe Stifts Adresseaviser, 1839-07-05
Angaaende det for omtalte Overfald af Havboerne paa nogle Fiskere i Limfjorden fra Mors, meddeler Berl. Tidende følgende interessante Oplysning: Tidlig om Morgenen den 19de Mai bragte en Melding fra Sognefogden i Vester Assels til Herredsfogden, Cancellieraad og Stænderdeputeret Rummelhoff i Nykjøbing paa Morsøe den Efterretning, at 12 med Havboere besatte Baade om Natten vare trængte ind i en Vig 2 enhalv Miil fra Nykjøbing og der morderisk havde overfaldet endeel af Egnens Fiskere, lemlæstet Nogle og dødeligen saaret Andre. Herredsfogden tog strax en Læge og sin Fuldmægtig med og ilede til Stedet, hvor han forefandt 2de af de overfaldne Fiskere i Livsfare, Een, paa hvilken Armen var slaaet tvert over, og 3de Andre uden Samling: Voldsmændene havde imidlertid forladt Stedet. Omsorgen for de Lemlæstede blev overladt til Lægen Hr. Nyholm, hvorimod Herredsfogden tog sin Fuldmægtig og Sognefogden fra Vester Assels med sig og begav sig tilsomst paa Veien for at sikkre sig de undvegne Voldsmænd. Efterat have naaet Grændsen af Morsøe, satte han over til Øen Jegindahl i samme Jurisdiction, tog Veien tværs over Øen og opdagede paa den anden Side af Fjorden ved det saakaldte Thomboe=Huus, hvorfra Overfærdselen besørges til Jegindahl, at der paa Stranden var optrukket 10 Baade, opstillet endeel Fiskergarn, og noget længere borte faaes 2 andre Baade samt et Puisvaadgarn. Uagtet Herredsfogden strax ved sin Ankomst til Jegindahl ogsaa havde tilkaldt Sognefogden der paa Øen og givet Ordre til at sende Jilbud om Mandskab tilhjælv, stod han dog endnu ene paa Stranden, med Fuldmægtigen og 2de Sognefogder, skjøndt useete af de nogle og tyve Mand stærke Havboere paa den anden Side. Han besluttede sig imidlertid til at vove paa hvad en Overrumpling kunde bevirke, og lod – som ellers sædvanlig Færgebaaden kalde over, hvormed han og Følge da gik ud. Den største Deel af Havboerne vare imidlertid gaaede en Fjerdingvei ind i Landet til deres Jndqvarterings Sted i en Bondeby, men Resten, som var blevet tilbage paa Stranden, troede at mærke Uraad, satte øieblikkeligen 2 Baade ud og undflyede formedelst Færgemandens Langsomhed, som kun ved Respecten for Herredsfogdens Embeds-Uniform blev tvungen til at roe. Da de Alle vare landsatte, gik Herredsfogden alene med Færgemanden ind i Færgehuset for at skrive en Reqvisition til Justitsraad Fischer som var Herredsfoged i denne Jurisdiction, men blev her af Færgemanden taget i Brystet og truet, ifald han ikke vilde afstaae fra sit Forehavende; – da dette blev besvaret med et saa alvorligt Slag, at Færgemanden faldt over paa Bænken, kom han dog noget til Raison, og lod Reqvisitionen blive skrevet, men maa dog have seet Leilighed til at give de i Bondebyen værende Havboere Underretning, da disse strax efter lode sig tilsyne, og det vilde rimeligviis strax have forvoldet alvorlige Optrin, dersom ikke lykkeligviis en forbiseilende og anraabt Skipper med sine Matroser, var kommet iland og havde hiulpet til at faae Havboernes Baade og Garn bragte over til Jegindahl. Saalænge dette stod paa holdt Havboerne sig nu i vedbørlig Distance, men da Baadene vare landede ved Jegindahl, flokkedes de strax til Stranden, hvorfor Herredsfogden, ansaae det fornødent at opholde sig paa Øen saalænge, indtil han kunde faae Baadene tiltaklede og tage dem med sig under Seil til Nykjøbing, da Havboernes allerede udøvede Voldsdaad og deres truende Stilling paa Stranden lod befrygte, at de hvert Øieblik vilde giøre Forsøg paa, om Leilighed gaves, at kunne tilbageerobre deres mistede Baade og Garn. - Da der ifølge ovennævnte Reqvisition strax var blevet gjort Jagt efter Voldsmændene, bleve 16 af disse arresterede og Dagen efter sendte til Nykjøbing, Resten undslap.